1987D0305 — DA — 17.11.1987 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Tidende No page date ►M1 Kommissionens afgørelse ►C1 17. november 1987 ◄ L 338 37 28.11.1987

Berigtiget ved:

▼B

KOMMISSIONENS AFGØRELSE

af 26. maj 1987

om nedsættelse af et rådgivende udvalg til fremme af adgangen til deltagelse i offentlige aftaler

(87/305/EØF)

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, og ud fra følgende betragtninger: ud fra følgende betragtninger: Faktisk og effektiv adgang til deltagelse i offentlige aftaler inden for hele Fællesskabet er et af Fællesskabets prioriterede mål med henblik på gennemførelsen af det indre marked i 1992; virkeliggørelsen af dette mål forudsætter, at Kommissionen bedre kan vurdere de realiteter af økonomisk, teknisk, juridisk og social art, der knytter sig til offentlige aftaler, og at de berørte kredse bedre kan forstå den problematik, der er forbundet med anvendelsen af fællesskabsreglerne på dette område; med henblik herpå vil det være hensigtsmæssigt at etablere en snæver og vedvarende kontakt med de erhvervskredse, der indgår aftaler med det offentlige med henblik på indkøb af varer, levering af tjenesteydelser og udførelse af bygge- og anlægsarbejde; det mest velegnede middel med henblik på etableringen af sådanne kontakter er at nedsætte et til Kommissionen knyttet rådgivende udvalg, hvori disse kredse er repræsenterede; der bør ligeledes åbnes mulighed for, at personer, der er særligt kvalificerede, og som har et bredt kendskab til offentlige aftaler, der indgås på fællesskabsplan, kan deltage i dette udvalg — TRUFFET FØLGENDE AFGØRELSE:

Artikel 1

Der nedsættes under Kommissionen et rådgivende udvalg til fremme af adgangen til deltagelse på fællesskabsplan i offentlige aftaler, i det følgende benævnt »udvalget«.

Artikel 2

Udvalget skal efter anmodning fra Kommissionen eller på eget initiativ bistå Kommissionen, når der skal foretages en bedømmelse af de realiteter af økonomisk, teknisk, juridisk og social art, der knytter sig til offentlige aftaler. Udvalget har herudover til opgave at give de berørte kredse bedre mulighed for at forstå den problematik, der er forbundet med anvendelsen af fællesskabsreglerne på dette område.

Artikel 3

▼M1

Udvalget består af højst 25 medlemmer.

▼B

Artikel 4

Udvalget sammensættes af uafhængige eksperter, hvis erhvervserfaring og kompetence med hensyn til offentlige aftaler, der indgås på fællesskabsplan, er almindelig anerkendt. Medlemmerne af udvalget udnævnes af Kommissionen efter høring af de berørte erhvervskredse.

Artikel 5

Medlemmerne af udvalget udnævnes for to år ad gangen. De kan genudnævnes. Efter udløbet af perioden på to år fortsætter udvalgets medlemmer med at fungere indtil nye medlemmer er udnævnt eller indtil de genudnævnes.

Et medlems mandat bringes til ophør før udløbet af perioden på to år ved fratræden eller dødsfald. Kommissionen forbeholder sig ret til til enhver tid at bringe et medlems mandat til ophør.

Et medlem, hvis mandat er bragt til ophør før tiden, afløses for resten af mandatperioden af en person, der udnævnes i overensstemmelse med artikel 4.

Der ydes ikke vederlag for udøvelsen af hvervet som udvalgsmedlem.

Artikel 6

Kommissionen offentliggør listen over udvalgets medlemmer i De Europæiske Fællesskabers Tidende.

Artikel 7

Udvalget har en repræsentant for Kommissionen som formand.

Artikel 8

Udvalget kan opfordre enhver person, der har særlig kompetence med hensyn til et på dagsordenen opført emne, til at deltage som ekspert i udvalgets arbejde.

Eksperterne deltager kun i forhandlingerne vedrørende det spørgsmål, der begrunder deres tilstedeværelse.

Artikel 9

Udvalget kan nedsætte arbejdsgrupper.

Artikel 10

1. Udvalgets møder afholdes ved Kommissionens hjemsted efter indkaldelse af Kommissionen.

2. Repræsentanterne for Kommissionens berørte tjenestegrene deltager i udvalgets, forretningsudvalgets og arbejdsgruppernes møder.

3. Udvalgets og arbejdsgruppernes sekretariatsforretninger varetages af Kommissionen.

Artikel 11

Uden at det berører bestemmelsen i traktatens artikel 214 har udvalgets medlemmer og i givet fald de eksperter, der måtte være opfordret til at deltage i udvalgets arbejde, jf. artikel 8, pligt til ikke at give oplysninger, som de har fået kendskab til under arbejdet i udvalget eller arbejdsgrupperne, når Kommissionen giver dem meddelelse om, at en ønsket udtalelse eller et rejst spørgsmål vedrører et anliggende, der er af fortrolig karakter.

Ved drøftelsen af et anliggende af fortrolig karakter må kun udvalgets medlemmer og repræsentanterne for Kommissionens tjenestegrene deltage i møderne.

Artikel 12

Denne afgørelse har virkning fra den 26. maj 1987.